CELEX: 32010R0555
Language: fi
Date: 2010-06-24 00:00:00
Title: Neuvoston asetus (EU) N:o 555/2010, annettu 24 päivänä kesäkuuta 2010 , tietyistä Libanonia koskevista rajoittavista toimenpiteistä annetun asetuksen (EY) N:o 1412/2006 muuttamisesta

25.6.2010   
            
            
               FI
            
            
               Euroopan unionin virallinen lehti
            
            
               L 159/5
            
         NEUVOSTON ASETUS (EU) N:o 555/2010,
   annettu 24 päivänä kesäkuuta 2010,
   tietyistä Libanonia koskevista rajoittavista toimenpiteistä annetun asetuksen (EY) N:o 1412/2006 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 1 kohdan,
   ottaa huomioon 15 päivänä syyskuuta 2006 vahvistetun neuvoston yhteisen kannan 2006/625/YUTP (1) Libanonissa oleville yhteisöille ja henkilöille tapahtuvan aseiden ja niihin liittyvien tarvikkeiden myynnin ja toimittamisen sekä niihin liittyvien palvelujen tarjoamisen kieltämisestä Yhdistyneiden Kansakuntien (YK) turvallisuusneuvoston päätöslauselman 1701 (2006) mukaisesti,
   ottaa huomioon unionin ulkoasioiden ja turvallisuuspolitiikan korkean edustajan ja komission yhteisen ehdotuksen,
   sekä katsoo seuraavaa:
   
               (1)
            
            
               Tietyistä Libanonia koskevista rajoittavista toimenpiteistä 25 päivänä syyskuuta 2006 annetussa neuvoston asetuksessa (EY) N:o 1412/2006 (2) kielletään yhteisen kannan 2006/625/YUTP mukaisesti tietyntyyppisen teknisen avun, rahoituksen ja rahoitustuen antaminen Libanonissa oleville henkilöille tai Libanonissa käytettäväksi.
            
         
               (2)
            
            
               Asetusta (EY) N:o 1412/2006 olisi mukautettava pakotekäytänteiden viimeaikaiseen kehitykseen, joka liittyy niin toimivaltaisten viranomaisten ilmoittamiseen kuin unionin toimivaltaa koskevaan artiklaan. Selvyyden vuoksi artiklat, joita on muutettava, olisi korvattava kokonaisuudessaan uusilla.
            
         
               (3)
            
            
               Sen vuoksi asetusta (EY) N:o 1412/2006 olisi muutettava,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1412/2006 seuraavasti:
   
               1)
            
            
               Korvataan 3 artikla seuraavasti:
               ”3 artikla
               1.   Poiketen siitä, mitä 2 artiklassa säädetään, ja asianomaisen jäsenvaltion ilmoitettua asiasta kirjallisesti ennakkoon Libanonin hallitukselle ja UNIFILille, liitteessä luetelluilla verkkosivuilla ilmoitetut jäsenvaltioiden toimivaltaiset viranomaiset voivat antaa tarkoituksenmukaisiksi katsominsa edellytyksin luvan
               
                           a)
                        
                        
                           muille Libanonissa oleville luonnollisille henkilöille tai oikeushenkilöille, yhteisöille tai elimille kuin Libanonin tasavallan asevoimille tai UNIFILille annettavaan tekniseen apuun, rahoitukseen ja rahoitustukeen, joka liittyy aseisiin tai niihin liittyviin tarvikkeisiin, joita joko käytetään tai aiotaan käyttää Libanonissa, edellyttäen, että
                           
                                       i)
                                    
                                    
                                       palveluja ei anneta suoraan tai välillisesti sellaisille aseistetuille ryhmille, joiden aseistariisumiseen YK:n turvallisuusneuvosto on kehottanut päätöslauselmissaan 1559 (2004) ja 1680 (2006),
                                    
                                 
                                       ii)
                                    
                                    
                                       luvat myönnetään tapauskohtaisesti, ja
                                    
                                 
                                       iii)
                                    
                                    
                                       Libanonin hallitus tai UNIFIL on antanut kussakin tapauksessa luvan kyseisten palvelujen antamiseen kyseiselle henkilölle, yhteisölle tai elimelle. Jos Libanonin hallitus tai UNIFIL antaa luvan tiettyjen aseiden tai niihin liittyvien tarvikkeiden toimittamiseen tai siirtämiseen jollekin henkilölle, yhteisölle tai elimelle, tämän luvan voidaan katsoa oikeuttavan kyseisten tavaroiden toimitukseen, valmistukseen, huoltoon ja käyttöön liittyvän teknisen avun antamisen kyseiselle henkilölle, yhteisölle tai elimelle;
                                    
                                 
                     
                           b)
                        
                        
                           Libanonin tasavallan asevoimille annettavaan tekniseen apuun, joka liittyy sotilastoimintaan ja aseisiin tai niihin liittyviin tarvikkeisiin, sekä sotilastoimintaan liittyvään rahoitukseen ja rahoitustukeen, ellei Libanonin hallitus tätä vastusta 14 päivän kuluessa ilmoituksen vastaanottamisesta.
                        
                     2.   Poiketen siitä, mitä 2 artiklassa säädetään, liitteessä luetelluilla verkkosivuilla ilmoitetut jäsenvaltioiden toimivaltaiset viranomaiset voivat antaa tarkoituksenmukaisiksi katsominsa edellytyksin luvan
               
                           a)
                        
                        
                           sotilastoimintaan tai aseisiin ja niihin liittyviin tarvikkeisiin liittyvän teknisen avun antamiseen, edellyttäen, että
                           
                                       i)
                                    
                                    
                                       tavarat, joihin apu liittyy, ovat kyseisenä ajankohtana tai myöhemmin UNIFILin käytössä tehtävänsä suorittamista varten, ja
                                    
                                 
                                       ii)
                                    
                                    
                                       palvelut annetaan asevoimille, jotka kuuluvat kyseisenä ajankohtana tai myöhemmin UNIFILiin;
                                    
                                 
                     
                           b)
                        
                        
                           sellaisen rahoituksen tai rahoitustuen myöntämiseen, joka liittyy sotilastoimintaan ja aseisiin tai niihin liittyviin tarvikkeisiin, edellyttäen, että
                           
                                       i)
                                    
                                    
                                       rahoitus tai rahoitustuki annetaan UNIFILille, sellaisen valtion asevoimille, joka antaa joukkoja UNIFILille, tai viranomaiselle, joka vastaa tällaisen valtion asevoimien hankinnoista, ja
                                    
                                 
                                       ii)
                                    
                                    
                                       aseet tai niihin liittyvät tarvikkeet hankitaan UNIFILin tai kyseisen valtion UNIFILille osoittamien asevoimien käyttöön.
                                    
                                 
                     3.   Liitteessä luetelluilla verkkosivuilla ilmoitetut jäsenvaltioiden toimivaltaiset viranomaiset voivat myöntää 1 ja 2 kohdassa mainitut luvat ainoastaan ennen sen toiminnan aloittamista, jota varten niitä pyydetään.
               4.   Asianomaisen jäsenvaltion on ilmoitettava muille jäsenvaltioille ja komissiolle kaikista 1 ja 2 kohdan nojalla myönnetyistä luvista.”.
            
         
               2)
            
            
               Lisätään artikla seuraavasti:
               ”6 a artikla
               1.   Jäsenvaltioiden on nimettävä 3 artiklassa tarkoitetut toimivaltaiset viranomaiset ja annettava niitä koskevat tiedot liitteessä luetelluilla verkkosivuilla. Jäsenvaltioiden on ilmoitettava komissiolle kaikista liitteessä lueteltuihin verkkosivujensa osoitteisiin liittyvistä muutoksista ennen kyseisten muutosten voimaantuloa.
               2.   Jäsenvaltioiden on ilmoitettava komissiolle toimivaltaiset viranomaisensa ja näiden toimivaltaisten viranomaisten yhteystiedot viimeistään 15 päivänä heinäkuuta 2010 sekä ilmoitettava komissiolle niitä koskevat myöhemmät muutokset viipymättä.”.
            
         
               3)
            
            
               Korvataan 7 artikla seuraavasti:
               ”7 artikla
               Tätä asetusta sovelletaan:
               
                           a)
                        
                        
                           unionin alueella, mukaan lukien sen ilmatila;
                        
                     
                           b)
                        
                        
                           jäsenvaltion lainkäyttövallan alaisessa ilma-aluksessa tai muussa aluksessa;
                        
                     
                           c)
                        
                        
                           unionin alueella tai sen ulkopuolella olevaan jäsenvaltion kansalaiseen;
                        
                     
                           d)
                        
                        
                           oikeushenkilöön, yhteisöön tai elimeen, joka on perustettu tai muodostettu jonkin jäsenvaltion lainsäädännön mukaisesti;
                        
                     
                           e)
                        
                        
                           oikeushenkilöön, yhteisöön tai elimeen, jonka harjoittama liiketoiminta tapahtuu kokonaan tai osittain unionin alueella.”
                        
                     
         
               4)
            
            
               Korvataan liite tämän asetuksen liitteellä.
            
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 24 päivänä kesäkuuta 2010.
      
         
            Neuvoston puolesta
         
         
            Puheenjohtaja
         
         J. BLANCO LÓPEZ
      
   
   
      (1)  EUVL L 253, 16.9.2006, s. 36.
   
      (2)  EUVL L 267, 27.9.2006, s. 2.
   
      LIITE
      
         
            ”LIITE
            
               Verkkosivut 3 artiklassa tarkoitettuja toimivaltaisia viranomaisia koskevien tietojen hakua varten sekä osoite Euroopan komissiolle toimitettavia ilmoituksia varten
            
            
                         
                     
                     
                        BELGIA
                        http://www.diplomatie.be/eusanctions
                     
                  
                         
                     
                     
                        BULGARIA
                        http://www.mfa.government.bg
                     
                  
                         
                     
                     
                        TŠEKKI
                        http://www.mfcr.cz/mezinarodnisankce
                     
                  
                         
                     
                     
                        TANSKA
                        http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                     
                  
                         
                     
                     
                        SAKSA
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        VIRO
                        http://www.vm.ee/est/kat_622/
                     
                  
                         
                     
                     
                        IRLANTI
                        http://www.dfa.ie/home/index.aspx?id=28519
                     
                  
                         
                     
                     
                        KREIKKA
                        http://www.mfa.gr/www.mfa.gr/en-US/Policy/Multilateral+Diplomacy/Global+Issues/International+Sanctions/
                     
                  
                         
                     
                     
                        ESPANJA
                        http://www.maec.es/es/MenuPpal/Asuntos/SancionesInternacionales/Paginas
                     
                  
                         
                     
                     
                        RANSKA
                        http://www.diplomatie.gouv.fr/autorites-sanctions/
                     
                  
                         
                     
                     
                        ITALIA
                        http://www.esteri.it/UE/deroghe.html
                     
                  
                         
                     
                     
                        KYPROS
                        http://www.mfa.gov.cy/sanctions
                     
                  
                         
                     
                     
                        LATVIA
                        http://www.mfa.gov.lv/en/security/4539
                     
                  
                         
                     
                     
                        LIETTUA
                        http://www.urm.lt/sanctions
                     
                  
                         
                     
                     
                        LUXEMBURG
                        http://www.mae.lu/sanctions
                     
                  
                         
                     
                     
                        UNKARI
                        http://www.kulugyminiszterium.hu/kum/hu/bal/Kulpolitikank/nemzetkozi_szankciok/ felelos_illetekes_hatosagok.htm
                     
                  
                         
                     
                     
                        MALTA
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        ALANKOMAAT
                        http://www.minbuza.nl/nl/Onderwerpen/Internationale_rechtsorde/Internationale_Sancties/ Bevoegde_instanties_algemeen
                     
                  
                         
                     
                     
                        ITÄVALTA
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        PUOLA
                        http://www.msz.gov.pl
                     
                  
                         
                     
                     
                        PORTUGALI
                        http://www.mne.gov.pt/mne/pt/AutMedidasRestritivas.htm
                     
                  
                         
                     
                     
                        ROMANIA
                        http://www.mae.ro/index.php?unde=doc&id=32311&idlnk=1&cat=3
                     
                  
                         
                     
                     
                        SLOVENIA
                        http://www.mzz.gov.si/si/zunanja_politika/mednarodna_varnost/omejevalni_ukrepi/
                     
                  
                         
                     
                     
                        SLOVAKIA
                        http://www.foreign.gov.sk
                     
                  
                         
                     
                     
                        SUOMI
                        http://formin.finland.fi/kvyhteistyo/pakotteet
                     
                  
                         
                     
                     
                        RUOTSI
                        http://www.ud.se/sanktioner
                     
                  
                         
                     
                     
                        YHDISTYNYT KUNINGASKUNTA
                        http://www.fco.gov.uk/en/about-us/what-we-do/services-we-deliver/business-services/export-controls-sanctions/
                     
                  
               Osoite Euroopan komissiolle toimitettavia ilmoituksia varten:
            
            
                        European Commission
                     
                  
                        DG External Relations
                     
                  
                        Directorate A. Crisis Platform and Policy Coordination in Common Foreign and Security Policy
                     
                  
                        Unit A2. Crisis Response and Peace Building
                     
                  
                        CHAR 12/106
                     
                  
                        B-1049 Brussels (Belgium)
                     
                  
                        Sähköposti: relex-sanctions@ec.europa.eu
                     
                  
                        Puhelin: (+ 32–2) 295 55 85
                     
                  
                        Faksi: (+ 32–2) 299 08 73”